ועדת הפנים והגנת הסביבה, כנסת 25, פרוטוקול מספר 179, 2024-02-20 00:00

יעקב אשר: בוקר טוב

יעקב אשר:  אני פותח את ישיבת הוועדה

יעקב אשר:  על סדר היום: הצעת צו שירותי הדת היהודים (שינוי התוספת הראשונה לחוק) (מס' 2), התשפ"ד-2024

יעקב אשר:      מי מציג את הצו?     

ראומה צמח לוי: אני מנהלת אגף בכיר תקצוב, פיקוח ובקרה במשרד לשירותי דת

ראומה צמח לוי:  קיבלנו את הבקשה של חברה קדישא כבר לפני כמה שנים, ומסיבות שלא קשורות אלינו זה לא נבדק

ראומה צמח לוי:  לאחרונה ביצענו בדיקה נוספת, הנתונים עדכניים יותר

ראומה צמח לוי:  הבדיקה הראתה שהתעריף - -     

יעקב אשר: הרבה דברים שהיו לפני כמה שנים לא טופלו ועכשיו התחילו לטפל

ראומה צמח לוי: מה שיכולתי אני לקדם – קידמנו

יהודה חשאי: אני רואה בזה כמחמאה, אדוני, שכשאני באתי דברים התקדמו, כאלה שנעצרו כמה שנים

יהודה חשאי:  כל ההיסטוריה שייכת לשם, למשרד, זה לא אצלי

יעקב אשר: נרשם לפרוטוקול

יעקב אשר:  החלק השני הושמט מהפרוטוקול

ראומה צמח לוי: ביצענו את הבדיקה וגילינו שהתעריף צריך להיות גבוה אבל לאור זה שהתחייבנו בפני הוועדה להקים ועדה לקביעת נוסחה חדשה, כרגע אנחנו - -     

יעקב אשר: אז תגידי שוב: היות והתחייבנו והעלינו את זה בישיבה הקודמת באישור של חברת קדישא אחרת, כן?     

ראומה צמח לוי: בישיבה הקודמת על חברת קדישא ראשון לציון, התחייבנו בפני הוועדה שאנחנו מקימים צוות לבחינת הנוסחה

ראומה צמח לוי:  הצוות הזה נפגש - -     

יעקב אשר: הנוסחה הזאת כבר כמה? 20 שנה, משהו כזה

ראומה צמח לוי: נכון, היא נקבעה בשנת 2000 על-ידי חברת "טרגט", היא לא עדכנית

ראומה צמח לוי:  היו לנו שיחות רבות גם עם היועצים המשפטיים שלך והגענו למסקנה שצריך לעדכן אותה

ראומה צמח לוי:  בנינו נוסחה, אנחנו בשלבים הסופיים - -      

יעקב אשר: בסדר, זה עובד במקביל, אתם "על זה"

ראומה צמח לוי: נכון

יהודה חשאי: אני רוצה לומר משהו, אדוני היושב-ראש: אכן, לאור מה שהיה בפעם שעברה, הקמתי צוות שמורכב מחברות קדישא הגדולות ועוד חברות קדישא אחרות אבל אני חייב לומר שצריכים לזכור בניגוד לכל מה שהיה פעם, עוד כשחשבו בשנת 76, מדינת ישראל השילה מעל עצמה על כל האחריות לכל מה שקשור לבתי עלמין

יהודה חשאי:  אני אומר שחוץ - -     

יעקב אשר: כדי שלא יעלה לה כסף

יהודה חשאי: - - מלהקצות קרקע, שגם את זה היא לא עושה תמיד ולא בצורה נכונה, זה לא מעניין את המדינה כל מה שקשור על מי ייפול הפיתוח, מי יישא בתוצאות, איך ינהלו אחזקה – כל הדברים האלה לא מעניינים בכלל, והציבור צריך לדעת והמדינה צריכה לדעת שהמשמעות היא שבסוף זה מגיע לאזרח

יהודה חשאי:  לשמחתנו, עדיין לא מחייבים שמי שנפטר ישלם קבר אבל האלטרנטיבות שיש לא תמיד מספקות את כולם ונכונות וטובות לכולם, ולפעמים גם לא ברוח ההלכה המחמירה, שאנחנו מצפים שזה לא יפגע

יהודה חשאי:  אבל בסופו של יום, עדיין מצד אחד המדינה רוצה לצמצם את משאב הקרקעות מה שנקרא - -     

יעקב אשר: נמצא הבחור מהאוצר?     

יהודה חשאי: לא, זה לא סיפור אוצרי

יהודה חשאי:  חשוב לי לומר שזה לא אירוע אוצרי כי בסופו של יום, זה עניין של מדיניות

יהודה חשאי:  מדינת ישראל צריכה לדעת - -     

יעקב אשר: מי כמוך יודע שהמדיניות - - -     

ארז מלול: אבל מי קובע את המדיניות? הם באים עם מדיניות, הם לא באים - -     

יעקב אשר: לא, - - - ממשרד האוצר, והמדיניות עוברת דרך הארנק

יהודה חשאי: זה לא רק הארנק, זה גם מודעות של ראשי ערים

יהודה חשאי:  היה לי ראש עיר אחד שלא מתמודד פעם שנייה ונשארו לו 30 מקומות קבורה

יהודה חשאי:  אני פונה אליו ואומר לו: מה? הוא אומר לי: אני הולך, עזוב אותי, לא מעניין אותי, לא רוצה להקצות קרקעות, לא רוצה לעזור בפיתוח ולא שום דבר

יהודה חשאי:  זה לא רק אירוע אוצרי כי  כשאתה תשאל בסופו של יום האם אנחנו צריכים בהסכם גג לבנות מתנ"ס, מקווה או בית עלמין? אתה תבנה מתנ"ס ולא תקבל מענה למקווה ולא לפיתוח בית העלמין

יהודה חשאי:  למה? כי הסכם הפיתוח או הסכם הגג לא מעניין ואף אחד לא טורח - -     

יעקב אשר: אני רוצה לומר לך שיש עכשיו פרסום של משרד הפנים על החשיבות של לעשות בחירות, אז יש סרטון מאוד יפה, מאוד נחמד כזה של להצביע על מה צריך בקלפי

יעקב אשר:  ראיתי את זה פעם אחת, אמרתי נראה את זה בפעם השנייה, ואתה רואה שם שמדברים על המתנ"ס ופה מדברים על הכביש והכיכר

יעקב אשר:  אין שום אזכור לשירותי דת לאנשים שרוצים אותם כי מדינת ישראל היא עדיין מדינה יהודית

ארז מלול: אין מקום שלא רוצים שירותי דת

יעקב אשר: כלום, כלום

יעקב אשר:  אין אפילו מילה אחת אחרי הכיכר וכולי וכולי, שיהיה איזה מקווה, שיהיה איזה בית כנסת

יהודה חשאי: הבנו את העקיצה

יהודה חשאי:  אני גם לא ראיתי - -     

יעקב אשר: לא, לא, לא, הכל פוליטי קשור

ארז מלול: זה לא קשור

יהודה חשאי: אני אמרתי שקשור?     

יעקב אשר: הנה האוצר הגיע, למה אתה אומר שלא מגיעים? תחזור על מה שאמרת

יהודה חשאי: אני מקבל את העקיצה רק לא זכור לי שבמשרד השיכון ראינו פרסומים כאלה

יהודה חשאי:  לא משנה, זו סתם הייתה הערת אגב, לא משנה

יעקב אשר: תיזהר, אל תפגע בשותפים שלך

ארז מלול: אני לא - - - זה שאתם התפצלתם לא רשמית וכן רשמית אז

יעקב אשר: תשמע, 90% מהאנשים לא מבינים על מה מדברים אז בוא נעצור את זה

ארז מלול: אוקי

ארז מלול:  אני רוצה לומר עוד פעם, ואני אחזור על זה ליד אסף: מדינת ישראל השיתה את כל העלויות של כל מה שקשור לבתי העלמין על בתי העלמין

ארז מלול:  יש כאלה שאומרים שזה האוצר ואני אומר עוד פעם –  זה לא האוצר, זו מדיניות

יעקב אשר: לא רק האוצר

יהודה חשאי: לכן אני אומר שזו מדיניות

יהודה חשאי:  בסופו של יום, אם יחליטו במדינת ישראל שסדר העדיפות שלה הוא השקעה בבתי העלמין, אז האוצר ייתן את המשאבים

יהודה חשאי:  אבל כשהמדיניות היא מדיניות שונה אז אי אפשר לבוא רק בטענות לאוצר, ולכן אני אומר שזה לא אירוע אוצרי

יהודה חשאי:  זה אירוע של מדיניות ושל מקבלי ההחלטות

יהודה חשאי:       ולכן אני אומר שכאשר אתם באים לשמוע את הבקשות כאן, והיא לא רק אחת, אני כבר אומר לכם, ואת מסקנות הוועדה, המשמעות שלה תהיה ואני רואה את זה כבר ב - -     

יעקב אשר: אני לא רוצה להיכנס לזה עכשיו

יהודה חשאי: - - תהיה לזה משמעות של עלייה במחירי הקבורה

יעקב אשר: אדוני המנכ"ל, אני לא רוצה כרגע להיכנס לזה

יעקב אשר:  אנחנו כן רוצים ועומדים על כך ואמרנו את זה גם בדיון הקודם, שתכינו איזו שהיא עבודה בעניין הזה ואנחנו נשב על הדבר הזה

יהודה חשאי: אנחנו נבקש פגישה עם כבודו לא בוועדה

יהודה חשאי:  כשזה יסתיים, אנחנו נבקש להיפגש אתך, כיושב-ראש הוועדה, יחד עם הצוות

יעקב אשר: אני אומר עוד דבר: אני חושב שאולי במקביל לעבודה הזאת, באמת יכול להיות שנקיים על זה דיונים ואולי צריך להסתכל ושיהיה פרק אחד שבא ומדבר על שינוי המדיניות שצריך לעשות להערכתכם לאחר הבדיקה ולאחר ריענון הנהלים הללו והתאמתם לשנת 2024, עם הסתכלות על מדיניות אחרת ותקצוב או תמיכה ממשלתית כזו או אחרת

יעקב אשר:  זה בסדר, זה לא חייב להיות הכל על האוצר אבל החלק התקציבי הוא על האוצר

יעקב אשר:  יש חלקים של רשויות מקומיות

יעקב אשר:  הייתי מציע כן להזכיר את הדבר הזה כדי שנוכל לפתח על זה דיון רחב ואולי גם לעשות שינוי

יהודה חשאי: אני מאמין שתוך חודש וחצי עד חודשיים אנחנו נוכל לבוא לפגישה אליך כדי שלפני שנעלה את זה על מסמך עקרונות צפים, וזה היה ברמה העקרונית של הדיון

יהודה חשאי:  אני עדיין אומר לפני שאני פותח את הדיון הזה כאן, שצריכים לזכור שגם כשאנחנו מביאים את המסמך היום, אנחנו הלכנו הכי הכי לקראת הציבור מאשר לבוא לקראת החברה קדישא כי אנחנו עדיין קשובים לדברים האלה

יעקב אשר: ברור

יעקב אשר:  ראומה, תשלימי את הצגת המצב

ראומה צמח לוי: אז אני אמשיך שבבדיקה הכלכלית שעשינו, באמת התעריף היה צריך להיות מעל 26,000 שקל אבל בגלל שאנחנו במהלך התהליך של שינוי הנוסחה, כרגע השר ממליץ רק להוסיף אותם לתוספת ב' ולהכניס אותם לחברות הקדישא שקוברות בקבורה רוויה

ראומה צמח לוי:  התעריף הכלכלי נבדק ביחד עם היועצים המשפטיים שלכם, זה אושר על-ידם וזאת ההמלצה של השר

יעקב אשר: תודה

יעקב אשר:  תומר, רצית להעיר משהו?     

תומר רוזנר: כן

תומר רוזנר:  ההצגה, כפי שהציגה גברת צמח בהחלט הוצגו לבקשת הוועדה וקיימנו דיון מוקדם עם נציגי המשרד והוצגו בפנינו הנתונים שנבדקו ונמצא שיש מקום להעלות את התעריף, ואני לא אכנס למספרים

תומר רוזנר:  אבל כפי שסוכם בישיבה הקודמת של הוועדה בנושא חברת קדישא ראשון לציון, בשלב הזה השינוי המבוקש על-ידי השר יהיה לגבי השוואה לתוספת ב' של החוק, קרי תעריף של כ-17 - -     

יעקב אשר: מינורי יותר

תומר רוזנר: ראומה, את זוכרת לומר את הסכום המדויק?     

ראומה צמח לוי: 17,614 שקלים

תומר רוזנר: 17,614 שקלים לרכישת חלקת קבר, ולכן אנחנו סבורים שאין בעיה משפטית שהוועדה תאמץ את ההצעה הזאת

תומר רוזנר:      לגבי הנוסחה הראשונית: כפי שאמר מנכ"ל המשרד לשירותי דת ובצדק, השאלה היא שאלת מדיניות כבדת משקל

תומר רוזנר:  גם כשנדונה הנוסחה הקודמת, והיא נדונה בוועדה הזאת כי התעריפים נקבעו בסופו של דבר בתוספת לחוק שהוועדה הזו קבעה, גם אז הנוסחה הביאה למספרים מאוד-מאוד גבוהים והוועדה אמרה שמבחינה ציבורית היא לא מוכנה להטיל על הציבור נטל כל-כך כבד של מחירים, ולכן נקבעה תקרה של אחד המרכיבים בנוסחה, במקרה הזה זה היה מקדם המכפל, כדי לא להגיע למספרים בלתי סבירים מבחינה ציבורית

תומר רוזנר:      לכן השאלה של הנוסחה החדשה היא שאלה שיש בה גם בראש ובראשונה שאלה של עובדה, מה המחירים, מה העלויות, מה ההוצאות ומה ההכנסות מצד שני, הכנסות ממכירות חלקות קבר בחיים, הכנסות ממכירת קברים לנפטרים

תומר רוזנר:  כמובן שהיום בנוסחה זה לא בא בחשבון וצריך בהחלט להביא את זה בחשבון, מה ההכנסות האחרות של חברה קדישא

תומר רוזנר:  למשל, במהלך השנים השתנו הסכומים שמעביר הביטוח הלאומי לכל קבר שמשתמשים בו, ובשנים האחרונות הוסיף את עלויות כיסוי מלא לפחות, לפי החישובים שהם ערכו שכמובן אנחנו לא יודעים אם זה נכון או לא אבל זה המחיר שהם מכרו – הם מכסים את כל עלויות התחזוקה של חלקת הקבר ללא הגבלת זמן ולכן משלמים סכומים הרבה יותר גבוהים ממה שהם שילמו קודם, ולכן גם את זה צריך להביא בנוסחה

תומר רוזנר:      מצד שני, ההוצאות של חברות הקדישא גדלו מאוד, ככל שמדובר בקבורה רוויה

תומר רוזנר:  בניינים של קבורה רוויה או מתכונות אחרות של קבורה רוויה עולות הרבה יותר מבניית חלקת שדה, ולכן בהחלט יש מקום לעדכן את הנוסחה

תומר רוזנר:  אבל עדכון הנוסחה צריך להיעשות בשילוב גורמי הביטוח הלאומי ובעיקר גורמי האוצר ומשרד המשפטים כדי להבטיח את עקרונות השוויון, מצד אחד

תומר רוזנר:  ואני רק אתן דוגמה: אם המחירים שהצוות או מי שקובע את הנוסחה יגיעו למחירים של 50,60 אלף שקל ליחידת קבר לצורך העניין, אני סתם אומר, זה מספר שאין לו שום בסיס כרגע, אני מניח שהוועדה הזאת לא תסכים שהציבור יצטרך לשלם מחירים כל-כך גבוהים על חלקות קבר, ולכן יש פה בהחלט שאלה כבדת משקל של מדיניות

יעקב אשר: אני מציע שנדון בדברים האלה כשיהיה לנו את - -     

תומר רוזנר: אני רק אתקן את מה שהמנכ"ל אמר לגבי ההשתתפות של המדינה: המדינה, במהלך שנות האלפיים ובעשור מאז כן קיבלה מספר החלטות מדיניות להשתתף מתקציב המדינה בעלויות של קבורה רוויה

ארז מלול: חברת קדישא תל-אביב קיבלה הרבה כסף

יהודה חשאי: תומר, אני מציע לך להסתכל על המספרים לצורך העניין

יהודה חשאי:  חברת קבורה בירושלים קיבלה כמה?     

ארז מלול: בעיקר תל-אביב קיבלה

יהודה חשאי: נכון

יהודה חשאי:  ירושלים קיבלה אולי 30 מיליון? ההשקעה הייתה מאות-מיליונים והמדינה נתנה

יהודה חשאי:  אותו דבר תל-אביב שהשקיעה 300,400 מיליון - -     

יעקב אשר: שנייה, הוא יסביר לנו למה זה חשוב

תומר רוזנר: למה זה חשוב? בגלל הדבר שאמרתי קודם, שאם הנוסחאות שמשרד הדתות יאמץ יגיעו למסקנה שמדובר במחירים בלתי סבירים בגובהם, יצטרכו לחשוב על מקורות הכנסה אחרים

יעקב אשר: ברור, זה התהליך, זה "סשן טו"

תומר רוזנר: לכן בתהליך הזה חייב להיות מעורב משרד האוצר, גם בקביעת ה - -     

יעקב אשר: בדיוק

ארז מלול: אבל זה מה שהיה

יהודה חשאי: ארז, אנחנו מדברים על קביעת הנוסחה הסופית

תומר רוזנר: גם בקביעת הנוסחה צריך לערב את גורמי הביטוח הלאומי וגם את גורמי האוצר וכמובן גם את גורמי - -     

יעקב אשר: מה שאמר היועץ המשפטי בעניין הזה, הוא צודק ב-100%

יעקב אשר:  הוא גם אמר את זה לאור מה שאמר המנכ"ל, שאני מבין שמשיקולים קולגיאליים כאלה ואחרים הוא אמר שזה לא האוצר, זה לא רק האוצר

יעקב אשר:  זה בסדר, אנחנו - -     

יהודה חשאי: לא, למדתי עובדות

יעקב אשר: רגע, ניתן למערכת היחסים הטובה להמשיך לטובת עם ישראל אבל כשאתה מנהל בחיים הניהוליים משהו מסוים, אתה רוצה גם לגעת באמת וקודם כל לשים את התמונה האמתית להיום ולדעת מהי

יעקב אשר:  יש כאלה שלא יאהבו להגיע לדוח הזה

יעקב אשר:  לא אתם, אולי יש משרדים שלא ירצו להגיע לדוח כי נדמה לי שבסוף מישהו יצטרך לשלם

יעקב אשר:      מה שאמר היועץ המשפטי לוועדה, ולאו דווקא במסגרת היותו יועץ משפטי אלא בתור מי שיושב כאן, בדיוני הוועדה, שברור שגם אם האמת תהיה כמו שהוא אמר, מספר דמיוני של 60,000 שקל, הוועדה לא תסכים בשום פנים ואופן להשית את זה על הציבור

יעקב אשר:  יש אחריות במדינה על משרדי הממשלה לתת שירותים לאנשים חיים ולתת שירותים לנפטרים כי גם לאנשים נפטרים, יש אחריהם אנשים חיים וגם אנחנו מאמינים שהעולם הזה הוא רק פרוזדור

יעקב אשר:  ולכן, אני הייתי מציע לעצור כרגע בנושא הזה אבל אני חושב - -     

יהודה חשאי: אבל אנחנו שוכחים דבר אחד, אדוני היושב-ראש, נכון, אני לא רוצה להגן עליו ואני לא הפרקליט שלו כי יש לנו מספיק ויכוחים על המון דברים אבל - -     

יעקב אשר: אתה בוחר את המלחמות שלך     

יהודה חשאי: נכון

יהודה חשאי:  אבל קודם כל, אין מושג כזה שנפטר לא יקבל קבר חינם - -      

יעקב אשר: ברור

יהודה חשאי: - - אבל כאן חוזרים שוב לשולחן של מקבלי המדיניות

יהודה חשאי:  האוצר לא מחליט שאנחנו מאשרים עכשיו 750 לדונם - -     

יעקב אשר: ודאי

יהודה חשאי: ביום שאנחנו נוריד את הדבר הזה - - - וזה חזר ל-300 לדונם, אנחנו לא נגיע לוועדה הזאת לקביעת תעריפים כאלה

יהודה חשאי:  למה? כי אם לא יהיה הקמת בניינים ולא יהיה את הדברים האלה, לא יהיה הנושא הזה שבכלל נצטרך להגיע לזה אבל מצד אחד, אנחנו מאפשרים הקמת בניינים, אנחנו מאפשרים קבורה בחינם - -     

יעקב אשר: בוא נעצור כאן

יהודה חשאי: - - לא פוגעים באזרח

תומר רוזנר: עוד נקודה אחת ואחרונה בעניין הזה: היום החוק מפקח רק על מחירי חלקת קבר למי שרוכש בחייו

תומר רוזנר:  וברור לנו היום, אחרי 20 שנה של ניסיון, שדווקא רוב הרכישות של חלקת קבר נעשות אחרי פטירתו של הנפטר

יהודה חשאי: לא נכון

יהודה חשאי:  היום המודה היא רכישה בחיים לבן זוג ולבת זוג או לאחים, והיא השלטת

יעקב אשר: למה זה כל-כך חשוב עכשיו?     

תומר רוזנר: כי זה חלק מהמחיר

יעקב אשר: אבל זה לא המחיר של כרגע, אתה מדבר על העתידי

תומר רוזנר: בוודאי

יעקב אשר: אנחנו נדבר על העתידי

יעקב אשר:  אני רוצה לומר משהו, אתה מכיר את דרכי: אני לומד דברים לפני שאני מתחיל לחוות דעה ומתחיל לשמוע דעות

יעקב אשר:  את הנושא הזה עוד לא למדתי, אני כרגע הולך, כמוש הסברת קודם וכמו שהסברנו בישיבה הקודמת, לפי תוספת ב', המינימאלית יותר, כדי לא להרוג ולהקריס את חברות הקדישא, וזה הטעם ובשביל זה גם ממלא המקום שלי משגע אותי כל הזמן שאדון ואקדם אבל אנחנו שמנו על השולחן את דרישת הוועדה, ואני מסכים ב-100% עם מה שאמר היועץ המשפטי, את הנושא של התעריפים החדשים

יעקב אשר:  איך ומה ומתי נתחיל לדבר ואם זה נכון שיש – אני חושב שזה מוקדם מדי ולכן אני מבקש שנחזור כרגע למסלול האישור של העניין הזה, בכפוף להודעתו של המנכ"ל, שתוך חודש וחצי חודשיים תהיה טיוטה שנתחיל לקדם אותה ולעבוד עליה ביחד, ואז גם נעשה את השיתוף עם כלל הממשלה, ביניהם משרד האוצר

יעקב אשר:  אני מסכים איתך שזו מדיניות כי מי שאומר לאוצר: תוציא כסף, צריך להגיד לו - - - וזה צריך להיות חלק מהמדיניות, חלק מהעניין

יעקב אשר:  ולכן הנושא הזה הוא

יהודה חשאי: זה בערך מזכיר את הוויכוח של כבוד יושב-ראש המפלגה שלך על ה-80-20 של - -     

יעקב אשר: אני מבקש ממך לא להכניס פוליטיקה לעניין

יעקב אשר:  במה שהעיר היועץ המשפטי, ואני מתכוון לזה גם כן – בעבודה המקצועית של הבדיקות והכל צריכים כן מעורבות של - - - ברור לחלוטין

יעקב אשר:      חבר הכנסת מלול, בבקשה, סגן יושב-ראש הכנסת

ארז מלול: קודם כל, אני חולק על כבודו, כבודו אמר: לא יודע וכולי

ארז מלול:  אין דבר שאתה לא יודע

ארז מלול:  כל נושא שראיתי פה בוועדה, שלטת

ארז מלול:  תכנון ובנייה, אנשי תכנון ובנייה לא מכירים את החומר כמו היושב-ראש

ארז מלול:       אני אתחיל מהסוף – אני מרגיש פה כמו פגישת מחזור עם כל החבר'ה, המנכ"ל הרב יצחק ישי, הכרנו גם לפני ודיברנו בקורונה

ארז מלול:  ראומה, עובדיה, איגי, באמת עשינו שש שנים נפלאות, חלק הצלחנו, חלק לא, אבל אני נזכרתי בדיון, הרב יצחק ישיש יזכיר לי, אני לא זוכר עם מי זה היה אבל דיברנו על מדיניות ואני זוכר שישבנו סביב שולחן עגול עם נציגים מהשיכון, האוצר, אגף הקבורה, ופתאום מישהו מהאוצר העלה רעיון כי דיברנו על חוסר הקבורה והיה לחץ, שנאמץ את מדיניות פריז, שאחרי 40 שנה נשרוף גופות

ארז מלול:  אתה זוכר את זה? והרב יצחק ישי, מזל שהוא גם ירא שמיים וגם בן אדם אמיתי, קם וזעק שם ופשוט איבד את העשתונות, והוא בן אדם רגוע בדרך כלל, ואמר: אנחנו במדינה יהודית, אל תגידו לי מדיניות, לא מדיניות

ארז מלול:  משרד האוצר כן נכנס במדיניות וכן נכנס ברווח בין קבר – אני זוכר שדיברו על לצמצם את הרווח, כמה קומות

ארז מלול:  הם לא רק דיברו כסף, כמה אתה צריך, תביא תכנית

ארז מלול:  זו הערת ביניים על מדיניות

ארז מלול:      מה שכן, אני רוצה לנצל ודיברת על זה בכמה פורומים אבל פה נמצא כל הצוות ביחד עם המנכ"ל, ועל זה אני רוצה להודות לכם, עם ישראל רוצה להודות לכם על איך שהתנהגתם בזמן המלחמה

ארז מלול:  האחריות שלקחתם, המנכ"ל, אגף הקבורה, חברות קדישא - -     

יעקב אשר: לא התנהגתם, התנהלתם

ארז מלול: נכון

ארז מלול:  חברות קדישא, הייתי בקשר גם במחנה "שורה", גם עם חברות הקדישא לצורך כל מיני פניות שפנו אלי והכל תקתק

ארז מלול:  מדובר פה באירוע שאף אחד לא חלם עליו, אלפי אלפי נקברים, אלפי הלוויות, לתקתק את זה ולדאוג לזה והכל לפי ההלכה ולפי המסורת בצורה עניינית, בצורה מכובדת עם המשפחות – באמת, המנכ"ל, יישר כוח

ארז מלול:  אני אומר את זה בכל פורום אבל פה, בפניכם, אגף הקבורה, חברות הקדישא, כל הכבוד לכם

ארז מלול:  עשיתם מעשה אמיץ ומגיע לכם יישר כוח ולכן מדינת ישראל צריכה לחזק אתכם, לעזור לכם בתקציב, לעבות את התקציבים, התקנים, את כל הבירוקרטיה של החסמים – כמה שפחות

ארז מלול:      ואני אומר שאיגי, משרד המשפטים, גם היה שותף לכל הנוהל, אתם צריכים לעזור בעניין הזה

ארז מלול:  חס וחלילה אם יהיה עוד אירוע – שלא יהיה – שנערך מלבד השוטף, שהם עושים עבודת קודש בשוטף ואנחנו יודעים כמה עבודת קודש הם עושים

ארז מלול:      לגבי ההמלצות אני כן אגיד מילה: זה דחוף מאוד

ארז מלול:  יש חוסר בקבורה

ארז מלול:  אני מקבל טלפונים על ימין ועל שמאל, תעזור לנו, תסדר לנו פה, אין קבורת שדה

ארז מלול:  יש אנשים שרוצים להיקבר רק בקבורת שדה ואין מה לעשות, צריך לכבד אותם

ארז מלול:  יש אנשים כאלה במדינה, כמו שיש אנשים שרוצים להיקבר בצורה אזרחית אז יש אנשים שרוצים בקבורת שדה

ארז מלול:  ולכן, ההמלצות חייבות להיות כמה שיותר מהר לטובת עם ישראל

ארז מלול:  יש חוסר, יש את ברקת, יש תל-רגב אבל עדיין, זה לא נותן מענה לכלל האוכלוסייה בארץ, ויפה שעה אחת קודם

ארז מלול:  תודה רבה

ארז מלול: תודה רבה

ארז מלול:  בסיום דבריך הבאת אותי למשהו שתכננתי גם לומר, ואומר את זה בקצרה מאוד: היה פה דיון נרחב מאוד בכל הנושא של קבורת שדה ברמה הממשלתית, על המדיניות, תכנון ובנייה והכל

ארז מלול:  הוקמה גם ועדת שרים בנושא הזה, שלצערי הרב טרם התכנסה

ארז מלול:       אני קורא לשר השיכון ולשר הדתות, אני לא זוכר כבר מי היושב-ראש, הייתה איזו חלוקה אבל לא משנה, שיהיה דיון משותף בעניין הזה

ארז מלול:  הנושא הזה הוא נושא חשוב מאוד, רגיש מאוד

ארז מלול:  הוא לא רק נושא דתי, הוא נושא רגיש להרבה אוכלוסיות מכל ההיבטים ומכל הכיוונים

ארז מלול:  אני לא ראיתי שום התקדמות בעניין הזה

ארז מלול:  הייתה ישיבה חשובה בעניין הזה, עלו פה נושאים אבל הנושא של קבורת שדה הוא נושא שצריך לדעת איך לשמר אותו ולתת את האפשרות הזאת מצד אחד, ומצד שני לא לפגוע ברזרבות הקרקעיות

ארז מלול:  יש הרבה דברים נכונים וחכמים תכנוניים, כלים כאלה ואחרים שאפשר להשתמש בהם

ארז מלול:  לצערי הרב, עדיין לא התכנסה הוועדה הזאת אפילו פעם אחת

ארז מלול:      אני קורא מכאן לידידי שר השיכון, לידידי השר לענייני דתות, לכנס את הוועדה ולבוא עם המלצות, להתחיל לקבל החלטות בעניין הזה

ארז מלול:  הוועדה שלנו תיתן את כל הגיבוי לשינויים המותאמים לצורך העניין הזה, ואני חושב שבדברים האלה גם יסכים איתי המנכ"ל כי אני זוכר מה הוא דיבר כאן בנושא כשהייתה הישיבה בנושא של קבורת שדה

ארז מלול:      אם כך, יש הערות נוספות? מישהו רוצה להוסיף משהו לגבי הצו עצמו?     

קובי רחמים: אני מתחום קבורה בביטוח לאומי

קובי רחמים:  רציתי לציין שביטוח לאומי בשנת 2022 תיקן את התקנות והוספנו לחברות הקבורה גם תוספת על ביסוס ועל תחזוקה, קבורת רבים – הוספנו שם כמה דברים לצורך חברות - -     

יעקב אשר: איל מנכ"ל מצוין

יעקב אשר:  עובדים מצוינים תמיד יש שם אבל המנכ"ל הזה מצוין

ראומה צמח לוי: אני אגיב לדברים של הנציג: אנחנו הכנסנו את זה במסגרת החישוב

יעקב אשר: ברור

ראומה צמח לוי: נכנסו כל התוספות האלה

ראומה צמח לוי:  יש לנו הרבה שאלות במסגרת הבנייה של הנוסחה החדשה אז אנחנו

יהודה חשאי: ועדיין אני אומר שצריכים לזכור שאין מענה אמיתי היום במדינה לכל נושא שמירת בתי העלמין והתחזוקה שלהם לאורך שנים וימים

יהודה חשאי:  כלומר - -     

יעקב אשר: עם שלא ידע לשמר את העבר שלו, את הסבים והסבתות ולהסתכל קדימה – שמירה, אנחנו רואים כמה אנחנו רגישים למה שקורה בחוץ לארץ אם חלילה מקומות הופכים להיות לא מטופלים ולא מתוחזקים, וכמה אנשים ופילנטרופים פרטיים משקיעים כסף כדי לשמר בתי קברות יהודים בכל רחבי העולם אז כאן, בארץ ישראל, בארץ הקודש? חובה עלינו ואני מסכים עם כל מילה שאמרת, אדוני המנכ"ל

יהודה חשאי: בשבוע שעבר הייתי בטבריה, בבית העלמין הישן ואני רוצה להגיד לך, אדוני היושב-ראש, כל כך כואב הלב לראות - -     

יעקב אשר: טבריה זו עיר עם כל-כך הרבה

יהודה חשאי: - - כואב הלב לראות את בית העלמין הישן ואני לא יכול לבוא בטענות - -     

ארז מלול: יש שם חברה קדישא של מועצה דתית, לא? זה לא פרטי

ארז מלול:  הם משלמים, מועצה דתית, לא?     

יעקב אשר: מעיר היועץ המשפטי שבטבריה, ליד, יש בית קברות של חיילים בריטיים שכנראה מהמדינה שם - -     

ארז מלול: לא, זה אתר מורשת

ארז מלול:  מצאו איך - - -     

יעקב אשר: לא, בריטניה עצמה שמה כסף על זה וזה מתוקתק כמו משמר המלכה, מה שנקרא

יהודה חשאי: אנחנו לא אוהבים להיות מקטרגים על עם ישראל

יעקב אשר: לא לקטרג, חלילה

יהודה חשאי: אני רוצה לומר לך שאי אפשר לצפות ממועצה דתית טבריה, שגם מקימה את בית העלמין החדש, שתוכל לשמר את בית העלמין הישן, שהתחזוקה שלו ממש קשה, וכאן אנחנו חוזרים אליך לדיון, אדוני, על הנושא של סגירת בתי עלמין ישנים - -     

יעקב אשר: למה שלא נדבר על היערכות לרעידת אדמה? טבריה, אנחנו יודעים שנמצאת על השבר הסורי-אפריקאי ואני בטוח שיש דברים שיכול להיות שהיה צריך לעשות כדי לשמר את העבודות שאפשר לעשות במדינה לרעידת אדמה

ארז מלול: הוא הזכיר את בית העלמין הישן בטבריה, והיום ההילולה של רבי אברהם אבו חצירא, הבן של רבי יעקב שהוא המשפחה שלנו, שקבור בבית העלמין הישן בטבריה, וזכותו תגן עלינו

יעקב אשר: אמן

יעקב אשר:  עוד מישהו רוצה להעיר משהו? הקראת הצו בבקשה

רעות בינג: "טיוטת צו שירותי הדת היהודיים (שינוי התוספת הראשונה לחוק)(מס' 2)] התשפ"ד-2024     		בתוקף סמכותי לפי סעיף 14א2 לחוק שירותי הדת היהודיים [נוסח משולב], 		התשל"א-1971 (להלן – החוק), ובאישור ועדת הפנים והגנת הסביבה של הכנסת, 		אני מצווה לאמור:     תיקון התוספת	1

רעות בינג: 	בתוספת הראשונה לחוק - הראשונה לחוק 

רעות בינג: קדישא גחש"א קהילת ירושלים" יבוא "ובחלקות הקבורה של החברה קדישא אחידה לעדת הספרדים ובני עדות המזרח בירושלים";     

רעות בינג: גחש"א קהילת ירושלים" יבוא "ובחלקות הקבורה של החברה קדישא אחידה לעדת הספרדים ובני עדות המזרח בירושלים"

רעות בינג: "     

תומר רוזנר: המשמעות היא שהתעריף החדש בחלקות של רוכשי קבר בחיים בחברת קדישא האחידה וכולי ישתנה ל-1017, 1,614 שקלים

יעקב אשר: מי בעד אישור הצו?     

יעקב אשר: הצו אושר

יעקב אשר: 2 בעד, אין מתנגדים, אין נמנעים

יעקב אשר:  הצו אושר

יעקב אשר:  תודה רבה

יוסף שגל: אני מנכ"ל חברת קדישא הספרדית

יוסף שגל:  ברשותך, אדוני היושב-ראש, אחרי תהליך ארוך של חמש שנים שאנחנו משכנו אותו, אני רוצה להודות בראש ובראשונה לשר ולמנכ"ל - -     

יעקב אשר: לא אתה משכת אותו

יוסף שגל: לא, אבל השר והמנכ"ל שהגיעו נרתמו לעניין, ולצוות ולראומה ולאביתר ולעובדיה ולחברי הוועדה עצמה שהסכימה ודנה באישור הזה - -     

יהודה חשאי: לא, זה לא רק שהוועדה דנה

יהודה חשאי:  אני רוצה לומר לך שבלי הליווי של תומר והצוות שלו ורעות, זה לא רק לדון כאן

יהודה חשאי:  הוועדה מלווה אותנו שבועות, ימים כלילות

יהודה חשאי:  זה ליווי מאוד-מאוד אינטנסיבי של הוועדה כדי להגיע למצב שזה עובר חלק

יעקב אשר: אבל הוא לא הודה, ההוא שהיה לפנינו לא הודה

יוסף שגל: זה חלק מתיקון שאנחנו עושים - - -     

יעקב אשר: תודה רבה לכולם

יעקב אשר:  הישיבה נעולה